Държавен вестник, бр. 12, 2013 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  12
Отчетът за лечение с лекарствени продукти по клинични процедури/процедури за или по клинични пъ-
теки в областта на онкологията, онкохематологията, лъчелечението и неонатологията, се предава в РЗОК 
на хартиен и електронен носител, заедно с бл. МЗ-НЗОК № 7.
Довършване на лечебния процес и проследяване
Контролиране на ранните лъчеви реакции след лъчелечението. Пациентът се следи от онкологичните дис-
пансери, ОПЛ, СИМП . При необходимост от ново лечение или поява на късни лъчеви усложнения – отново 
се насочва към лъчетерапевт. 
В цената на клиничната пътека влизат до два контролни прегледа при явяване на пациента в рамките на 
един месец след изписване и задължително записани в епикризата. 
Контролните прегледи след изписване на пациента се отразяват в специален дневник/журнал за прегледи, 
който се съхранява в диагностично-консултативния блок на лечебното заведение – изпълнител на болнична 
помощ. 
При диагноза включена в Наредбата за диспансеризация, пациентът се насочва за диспансерно наблюде-
ние, съгласно изискванията на същата. Диспансеризацията на злокачествените заболявания се провежда само 
в ЛЗБП и в КОЦ, като обемът и честотата на дейностите по диспансерно наблюдение са съгласно заложения 
алгоритъм в Наредба № 40 от 2004 (обн., ДВ, бр. 97/9.12.2011г.) 
5. МЕДИЦИНСКА ЕКСПЕРТИЗА НА РАБОТОСПОСОБНОСТТА – извършва се съгласно наредба за 
медицинската експертиза на работоспособността.
ІІІ. ДОКУМЕНТИРАНЕ НА ДЕЙНОСТИТЕ ПО КЛИНИЧНАТА ПЪТЕКА
1. ХОСПИТАЛИЗАЦИЯТА НА ПАЦИЕНТА се документира в „История на заболяването“ (ИЗ) и в част ІІ 
на „Направление за хоспитализация“ – бл.МЗ-НЗОК № 7.
2. ДОКУМЕНТИРАНЕ НА ДИАГНОСТИЧНО – ЛЕЧЕБНИЯ АЛГОРИТЪМ – в „История на заболяване-
то“ и Документ № 1, който е неразделна част от ИЗ.
3. ИЗПИСВАНЕТО/ПРЕВЕЖДАНЕТО КЪМ ДРУГО ЛЕЧЕБНО ЗАВЕДЕНИЕ СЕ ДОКУМЕНТИРА В:
– „История на заболяването“;
– част ІІІ на „Направление за хоспитализация“ – бл.МЗ-НЗОК №7;
– епикриза – получава се срещу подпис на пациента (родителя/настойника), отразен в ИЗ.
4. ДЕКЛАРАЦИЯ ЗА ИНФОРМИРАНО СЪГЛАСИЕ (Документ № .........................) – подписва се от па-
циента (родителя/настойника) и е неразделна част от „История на заболяването“.
ДОКУМЕНТ № 1 И ДЕКЛАРАЦИЯТА ЗА ИНФОРМИРАНО СЪГЛАСИЕ СЕ ПРИКРЕПЯТ КЪМ ЛИСТ 
„ИСТОРИЯ НА ЗАБОЛЯВАНЕТО“.
ДОКУМЕНТ № 4
ИНФОРМАЦИЯ ЗА ПАЦИЕНТА (РОДИТЕЛЯ /НАСТОЙНИКА/ПОПЕЧИТЕЛЯ)
Как действа лъчелечението?
Лечебните лъчи проникват в тъканите и при всеки сеанс ликвидират част от заболелите клетки. В това 
отношение лъчелечението много прилича на безкръвна операция, ежедневно се стопяват определен брой 
клетки. Промените в здравите тъкани в хода на лечебния курс се изразяват като остра лъчева реакция и 
след шестия месец като лъчево усложнение, подобно на кървенето след операция и оставянето на белег. 
Облъчването, приложено преди операция намалява обема на тумора и създава условия за по-успешна и/или 
по-малка оперативна интервенция. В редица случаи лъчелечението е алтернативен метод на хирургичното 
лечение като се запазва целия орган или се съчетава с органозапазващи операции при съвременния консер-
вативен подход в онкологията. 
Принципът на лъчевото лечение се базира от една страна върху по-голямата уязвимост на болните клет-
ки, а от друга – на по-високата способност на здравите тъкани да се възстановяват в периода между всяко 
облъчване. При телегаматерапията лечебната доза не се прилага наведнъж, а се разпределя в няколко сед-
мици – един път на ден, пет пъти седмично, с почивка в събота и неделя, необходима за възстановяване на 
критичните органи. 
При интерстициалната брахитерапия лечението се провежда еднократно без прекъсване в продължение 
от 4 до 10 дни тъй като лечебната доза се реализира непосредствено в тумора и е възможно максимално 
щадене на околните здрави тъкани.
КАКВО ПРЕДСТАВЛЯВА ТЕЛЕГАМАТЕРАПИЯТА (ТГТ) И ИНТЕРСТИЦИАЛНАТА БРАХИТЕРАПИЯ 
(ИБРТ)?
Телегаматерапията е перкутанно лъчелечение, което означава облъчване през кожата. То се извършва 
с помощта на специално конструирани апарати. Това е основен метод за лечение на онкологичните забо-
лявания. Лечението не е свързано с болка. То не се вижда, не се усеща и много прилича на правенето на 
рентгенова снимка.
Интерстициалната брахитерапия е облъчване чрез въвеждане на радиоактивни източници непосредствено 
в тумора. Това е вторият лечебен метод, прилаган в лъчелечението. 
КАК СЕ ОСЪЩЕСТВЯВА ОБЛЪЧВАНЕТО?
При телегаматерапията пациентът се поставя да легне върху масата, където трябва да стои неподвижно 
по време на сеанса, тъй като лечебните лъчи са насочени много прецизно към болната част от тялото му. 
Болният остава сам в процедурната зала от една до десет минути, колкото трае един сеанс. Лечението се 
извършва чрез един или няколко ежедневни сеанса. Пациентът не е опасен за своите близки, не е източник 
на лъчение. Той може спокойно да контактува с децата и близките си. 
При брахитерапия болните задължително се хоспитализират, след което се извършват необходимите пре-
доперативни консултации и изследвания.